5.8.2022
FI
Euroopan unionin virallinen lehti
L 205/145
KOMISSION TÄYTÄNTÖÖNPANOASETUS (EU) 2022/1362, annettu 1 päivänä elokuuta 2022, Euroopan parlamentin ja neuvoston asetuksen (EY) N:o 595/2009 täytäntöönpanosta siltä osin kuin on kyse raskaiden perävaunujen vaikutuksesta moottoriajoneuvojen hiilidioksidipäästöihin, polttoaineenkulutukseen, energiankulutukseen ja päästöttömään toimintasäteeseen sekä täytäntöönpanoasetuksen (EU) 2020/683 muuttamisesta (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon moottoriajoneuvojen ja moottorien tyyppihyväksynnästä raskaiden hyötyajoneuvojen päästöjen osalta (Euro VI) ja ajoneuvojen korjaamiseen ja huoltamiseen tarvittavien tietojen saatavuudesta ja asetuksen (EY) N:o 715/2007 ja direktiivin 2007/46/EY muuttamisesta sekä direktiivien 80/1269/ETY, 2005/55/EY ja 2005/78/EY kumoamisesta 18 päivänä kesäkuuta 2009 annetun Euroopan parlamentin ja neuvoston asetuksen (EY) N:o 595/2009 (1) ja erityisesti sen 5 c artiklan ensimmäisen kohdan a alakohdan, ottaa huomioon moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/858 (2) ja erityisesti sen 24 artiklan 4 kohdan, 36 artiklan 4 kohdan, 44 artiklan 5 kohdan ja 45 artiklan 7 kohdan, sekä katsoo seuraavaa: (1)
Luokkien O3 ja O4 ajoneuvojen suorituskyky siltä osin kuin on kyse niiden vaikutuksesta moottoriajoneuvojen hiilidioksidipäästöihin, polttoaineenkulutukseen, sähkönkulutukseen ja päästöttömään toimintasäteeseen voi vaihdella niiden teknisistä parametreista riippuen.
Tehokkaampien perävaunujen vastusvoima on pienempi, mikä parantaa vetoajoneuvon energiatehokkuutta.
Perävaunuilla, joiden tekniset parametrit ovat samankaltaiset, on samankaltaiset vaikutukset vetoajoneuvon hiilidioksidipäästöihin ja polttoaineenkulutukseen.
Perävaunujen monimuotoisuuden huomioon ottamiseksi perävaunut olisi jaettava ajoneuvoryhmiin ajoneuvotyypin, akselikonfi­ guraation, suurimman sallitun akselikuormituksen ja alustakonfiguraation mukaan.
(2)
Komission asetus (EU) 2017/2400 (3) sisältää raskaiden moottoriajoneuvojen hiilidioksidipäästöjen ja polttoaineen­ kulutuksen määrittämistä koskevat sertifiointivelvoitteet ja säännöt.
Polttoaineenkulutuksen määrittäminen perustuu tietokonesimulaatioon, jota varten komissio on kehittänyt VECTO-simulointivälineen mainitun asetuksen 5 artiklan 1 kohdan a alakohdan mukaisesti.
Koska VECTO-simulointivälineessä ei voida ottaa huomioon erilaisten perävaunujen vaikutusta ja koska markkinoilla ei ole ohjelmistoa, jota voitaisiin käyttää arvioitaessa perävaunujen vaikutusta vetoajoneuvojen energiankulutukseen, komissio kehitti tähän tarkoitukseen perävaunun simulointi­ välineen.
(3)
Ilmanvastus on yksi voimista, joka ajoneuvon on voitettava ajaessaan.
On tieteellisesti osoitettu, että ajoneuvoyh­ distelmän ilmanvastusta ja siten sen energiankulutusta voidaan merkittävästi vähentää käyttämällä perävaunussa asianmukaisia aerodynaamisia laitteita.
Näiden aerodynaamisten laitteiden ilmanvastusta vähentävä vaikutus olisi sen vuoksi sertifioitava.
(1) EUVL L 188, 18.7.2009, s. 1.
(2) EUVL L 151, 14.6.2018, s. 1.
(3) Komission asetus (EU) 2017/2400, annettu 12 päivänä joulukuuta 2017, Euroopan parlamentin ja neuvoston asetuksen (EY) N:o 595/2009 täytäntöönpanosta raskaiden hyötyajoneuvojen hiilidioksidipäästöjen ja polttoaineenkulutuksen määrittämisen osalta ja Euroopan parlamentin ja neuvoston direktiivin 2007/46/EY ja komission asetuksen (EU) N:o 582/2011 muuttamisesta (EUVL L 349, 29.12.2017, s. 1).